Jesus Is Sterker As Heksery - Joy! Digital
Jesus Is Sterker As Heksery
Deur: Annie Reed
Gladys werk in 'n dorpie aan die Tanganjikameer in Zambië. Kapembwa staan ​​bekend as een van die donkerste dorpies om die meer. Inwoners hier beoefen heksery en besoek toordokters. Hoewel heksery 'n sterk houvas op die dorp het, vind daar stadig 'n verandering plaas! Hoekom? Omdat al hoe meer mense Jesus leer ken.
"Mense het geen idee dat daar iets anders as heksery is nie," sê Gladys.
Een van hierdie mense is John, haar buurman. Hy was die leier van 'n spiritistiese kerk in Kapembwe en het geglo dat daar niks kragtiger as heksery is nie. Soos baie ander dorpenaars, wou hy Gladys se werk teenstaan.
Elke keer as Gladys 'n gebedsbyeenkoms gehou het, was hy kwaad. Hy het gekla dat daar te veel geraas word. Maar dit het op verbasende manier verander. God het in John se drome aan hom verskyn en vir hom Gladys se huis en die kerk gewys. Nie lank daarna nie, het John by Gladys kom aanklop. Hy was bang, want hy het nie geweet wat om te doen nie. Gladys en ander kerklidmate het hom van Jesus vertel en John het Jesus as sy verlosser aangeneem. Sy lewe het radikaal veranda. Hy vertel nou vir die hele dorp dat daar iets kragtiger as heksery is en dat die duisternis van towery nie met die lig van God kan meeding nie.